google/wiki40b huggingface dataset:
Gaspar da Cruz

Bakgrunn

Gaspar da Cruz ble opptatt i dominikanerordenens konvent i Azeitão i 1548, sammen med ti andre kandidater.

Det fjerne østen

I 1545 hadde de portugisiske dominikanere etablert en kongregasjon av Det hellige kors for misjonene i Ostindia. Tre år etter sendte de et dusin dominikanere til Goa. I seks år var da Cruz i Hindustan, etter Goa sannsynligvis i Chaul og Kochi, der ordenen hadde etablert seg med et konvent. I sine år der besøkte han også portugisisk Ceylon. 
Han dro så videre til Malacca i 1554, der grunnla han et ordenshus. Han bodde der til september 1555.
Fra Malacca dro han til Kambodsja, der han i 1555 foretok det første tentative katolske misjonsarbeid. Han fikk komme til hovedstaden Loung Verk etter invitasjon fra kong Preah Bat Ang Chan I. Én av kongens familiemedlemmer ble raskt katolikk. Dette førte til motstand fra lokale buddhistiske bonser.
Den fant han så truende at han fant det best å dra. Han fikk båtpass med en kinesisk djunke til Macao. Derfra dro han til øya Lampacau i Perleflodens delta og ventet der til han fikk lov til å begi seg i inn i Kina. 
Han forkynte, fremdeles i 1555, den kristne tro i Guangzhou i Kina i flere måneder i 1555. De lokale mandariner arresterte etter kort tid pater Gaspar, og ville først henrette ham. Men det ble til at de nøyde seg med å utvise ham. Han kunne etterpå rapportere om de hindringer som bestod for misjonen i Kina, og antydet hvordan man senere burde gå frem.
Etter utvisningen fortsatte pater Gaspar da Cruz sitt virke i India.

Portugal

Da Cruz vendte, formodentlig i 1564, tilbake til Portugal, der han antagelig bosatte seg i Alentejo. Der skrev han en Kinas historie dedisert til kong Sebastian I av Portugal. Boken utkom i 1569, publisert av André de Burgos i Évora, og fullt navn på portugisisk, med datidens ortografi, var Tractado em que se cõtam muito por estẽso au cousas da China. Den beskrives gjerne som den første europeiske bok med Kina som hovedtema; i alle fall var den det første seriøse europeiske verk om landet siden Marco Polos bok. Boken omhandlet også skildringer fra Kambodsja og Hormuz.
I den fordømte han de «beklagelige og monstruøse» overtredelser foretatt av portugisere høyt på strå i Macao, og gav dem skylden for at han ble utvist. Han hevdet at kineserne tok så kraftig avstand fra dem at de mistenkte portugisere generelt for å være onde mennesker, og kalte dem «djevlemennesker». 
I 1569 viet pater da Cruz seg kampen mot pesten som spredte seg i hjemlandet, og ble selv dens offer i 1570.
Hapi

Mytologi

Den årlige oversvømmelsen av Nilen ble leilighetsvis sagt å være «Hapis ankomst». Ettersom oversvømmelsen skaffet fruktbar jord i et område som ellers var en ørken, var Hapi en fruktbarhetsgud. Han hadde store kvinnelige bryster ettersom de representerte elvens livgivende kvaliteter. Som vesentlig fruktbarhetsgud ble han tidvis forstått som «gudenes far», og betraktet som en omsorgsfull far som bidro til å opprettholde balansen i kosmos.
Egypterne forestilte seg at han bodde i en stor grotte ved den antatt kildene til Nilen ved Aswan. Hapis kult var hovedsakelig knyttet til første katarakt ved Elefantine (ikke langt fra Aswan). Hans prester var involvert i ritualer for å sikre stabil vannstand i elven påkrevd for den årlige vannstanden. Ved Elefantine var lokaliseringen av to offisielle nilometere for måling av Nilens vannstand og forutse den årlige oversvømmelsen.
Hapi ble ikke betraktet som en gud for selve Nilen, men særskilt for den årlige oversvømmelsen. Han ble også betraktet som en «venn av Geb», den egyptiske guden for jorden, og «Herre av Neper», guden for kornet.
Mer utpenslete mytologiske detaljer forestilte seg at han var ektefelle av gudinnen Nekhbet med gribbhode i Øvre Egypt, og av gudinnen Wadjet i Nedre Egypt. Da fikk attributtene til Nun ble han også ektefelle av Nuns hustru, den opphavelige gudinnen Naunet av Ogdoaden. Han var også tilknyttet Osiris, en annen vannrelatert fruktbarhetsgud, og således ble Nekhbet og Wadjet også sett på som aspekter av Isis, Osiris’ hustru.

Ikonografi

Selv Hapi var forstått som av hankjønn og bar falsk skjegg, ble han avbildet med hengbryster og en stor mave, antagelig for å symbolisere Nilens fruktbarhet. Han ble også framstilt med blå eller grønn hud, noe som er tolket som å representere vann. Andre attributter varierte avhengig til hvilken region av Egypt som bildet ble framstilt. I Nedre Egypt ble han smykket med papyrusplanter og hadde selskap av forsker, typisk for regionen. I Øvre Egypt ble han vist med lotusplanter og krokodiller, som var typisk for denne regionen.
Hapi ble ofte avbildet mens å serverte mat fra et fat eller helte vann fra en amfora. Meget sjeldent ble han framstilt som flodhest. I løpet av nittende dynasti ble han framstilt som et par, to like figurer som refleksjoner av hverandre. Hver av dem holdt og knyttet sammen de lange stenglene til to planter som representerte Øvre og Nedre Egypt, symbolsk knyttet de to halvdelene av Egypt sammen rundt en hieroglyf som hadde betydningen «forening». Denne symbolske representasjonen ble ofte hogd ut på fundamentet til statuer av den sittende farao.
Padling under Middelhavslekene 1991

Padling under Middelhavslekene 1991. Padling var en av flere sporter under de ellevte middelhavslekene som ble arrangert i Athen i Hellas i perioden 28. juni til 12. juli 1991. Det var andre gangen som padling var med på programmet under middelhavslekene. Det var åtte øvelser, kun for menn. Spania ble beste nasjon med fire gullmedaljer foran Frankrike og Italia med to hver.
Fréjustunnelen

Fréjus-tunnelen (også kalt Mont Cenis-tunnelen) er en 13,7 km lang jernbanetunnel gjennom Alpene. Den går gjennom Mont Cenis mellom Modane i Frankrike og Bardonecchia i Italia. Den passerer under Pointe du Fréjus (2932 moh.) og Col de Fréjus (2542 moh.).
Tunnelen ble åpnet den 17. september 1871. Den er dermed den eldste av de større tunnelene i Alpene. Man hadde regnet med at byggingen skulle ta 25 år, men takket være pressbormaskineri og elektrisk tenning av eksplosiver skulle det ikke ta mer enn 14 år. Fra 1868 til 1871 var det allerede en jernbaneforbindelse som gikk over fjellene i dette området. 
Tunnelen er en del av høyhastighetsforbindelsen mellom Roma og Paris, via Torino og Grenoble.
Det er senere (1974–1980) blitt bygget en veitunnel ved siden av jernbanetunnelen. Den er 12,9 km lang (en kjørebane). Her går europavei 70.
Jarva Ytre skredoverbygg

Jarva Ytre skredoverbygg er et rasoverbygg på fylkesvei 180 i Vik kommune i Sogn og Fjordane. Det er 99 meter langt.
S-båndet

S-båndet er radiofrekvensområdet i øvre del av UHF-området og nedre del av SHF-området mellom 2 og 4 GHz. 
Frekvensområdet fra 2,4 GHz til 2,4835 GHz brukes bl.a. til trådløst datasamband og trådløse telefoner.
Tubular Bells

Tubular Bells er tittelen på debutalbumet til den britiske musikeren Mike Oldfield. Albumet ble utgitt på det nystiftede Virgin Records i 1973 og regnes som selskapets første «hjørnestein». Albumet består av to lengre instrumentallåter: «Tubular Bells part 1» og «part 2».
Albumet har fått tre oppfølgere: Tubular Bells II (1992), Tubular Bells III (1998) og The Millennium Bell (1999). Originalalbumet ble i tillegg innspilt på nytt i 2003.
Åpningssekvensen i den første låta ble benyttet i den kjente amerikanske grøsseren The Exorcist, fra 1973.
Angus

Tradisjonelt grevskap

Angus er også et tradisjonelt grevskap, som grenser mot Kincardineshire, Aberdeenshire og Perthshire, samt Firth of Tay.
Uwe Tellkamp

Liv og virke

Tellkamp er sønn av en medisiner og vokste opp i villabydelen Weißer Hirsch i Dresden. Etter avlagt examen artium ønsket han å studere medisin, men for å få den nødvendige tillatelsen måtte han forplikte seg til tre års tjeneste i DDRs Nationale Volksarmee. Kort tid før kommunismens fall fant DDR-myndighetene ut at han leste en Hesse-biografi av dadaistforfatteren Hugo Ball og hadde en notisbok med dikt av Charles Bukowski og Wolf Biermann. I oktober 1989 satt han to uker i kakebu fordi han nektet å rykke ut mot en demonstrasjon han fryktet broren deltok i. Tellkamps opplevelser fra DDRs siste år er inspirasjonskilde til Tellkamps mest kjente bok, romanen Der Turm (2008, oversatt til norsk som «Tårnet»).
Etter kommunismen fall studerte Tellkamp medisin i Leipzig, New York og Dresden, og praktiserte ved en kirurgisk klinikk i München til han ble heltidsforfatter i 2004.
I 2008 ble han tildelt Deutscher Buchpreis for Der Turm, en beskrivelse av livet i 1980-årenes DDR.
Rubel

Rubel er en myntenhet som vanligvis inndeles i 100 kopek. Rubelen brukes i østeuropeiske land og var også myntenheten i Sovjetunionen. I Russland ble sovjetisk rubel skiftet ut med russisk rubel den 24. juli 1993.
Sybrocentrura

Utbredelse

Slekten er kjent fra det sørlige Kina.
Kristiligi Fólkaflokkurin

Historie

En sterk borgerlig og separatistisk organisasjon på Færøyene i første halvdel av 1900-tallet, Framburðsfelagið i Tórshavn, stilte kandidater på Fólkaflokkurins lister i Suðurstreymoy ved lagtingsvalg fra 1943. Richard Long ble renominert som Framburðsfelagiðs kandidat i 1954, i konkurranse mot Kjartan Mohr. Mohr ble innvalgt på Lagtinget på en partiløs liste. I 1955 tok kretsen rundt Mohr kontrollen over Framburðsfelagið, brøt med Fólkaflokkurin, og dannet Framburðsflokkurin (norsk oversettelse: «Fremskrittspartiet») med Mohr som formann. Partiet stilte for første gang egen liste til Lagtinget i 1958. Mohr var partiets eneste lagtingsmann de neste 20 årene.
Framburðsflokkurin ble et høyreorientert håndverkerparti. I 1978 gikk en krets rundt Adolf Hansen, en lederskikkelse for kystfiskerne, inn i partiet, som fikk navnet Framburðs- og Fiskivinnuflokkurin. Partiet fikk følgende programerklæring: «Partiet er et progressivt fiskeriparti, borgerlig-sosialt, antikommunistisk, og setter folkestyret og mennesket i sentrum.» Samme år ble Kjartan Mohr og Adolf Hansen innvalgt på Lagtinget, men Mohr ble fritatt fra vervet på grunn av sykdom, og Juul Jacobsen tok hans plass. Både Hansen og Jacobsen representerte kystfiskermiljøet. Tidlig i 1980-årene avverget partiet en konkurrerende partidannelse med rot i kirkelige miljøer ved å ta dem opp i sitt eget parti. I 1984 tok partiet navnet Kristiligi Fólkaflokkurin, med det gamle navnet som tillegg. En fraksjon rundt Adolf Hansen og Karolina Petersen brøt med, eller ble ekskludert fra, partiet i 1985 og stiftet Framsóknarflokkurin.
Fra lagtingsvalget 1988 hadde partiet to representanter på Lagtinget, Tordur Niclasen og Niels Pauli Danielsen. Kristiligi Fólkaflokkurin opplevde nok en splittelse i 1991, da Niclasen og 5 av 7 av partiets velgerforeninger brøt ut og dannet Miðflokkurin. Ved lagtingsvalget 1994 ble partiets lagtingsgruppe fullstendig fornyet, med Lasse Klein og Jákup Olsen som innvalgte representanter frem til 1998. Olsen fikk ikke gehør for at Kristiligi Fólkaflokkurin burde gå inn i Fólkaflokkurin, og meldte selv overgang før valget i 1998. Det året mistet Kristiligi Fólkaflokkurin to tredjedeler av velgerne sine og begge mandatene. Rundt 2000 gikk resten av partiet i oppløsning.
Partiet var med i flere av Færøyenes regjeringer, men hadde aldri statsministeren. Partiet har hatt to ministre, nemlig Niels Pauli Danielsen som sosial- og kommunalminister 1985–1988 og Tordur Niclasen som sosial- og helseminister i 1989. Dessuten var partiet støtteparti for Hákun Djurhuus' regjering, «Selvstyreregjeringen», 1963–1967.
Jollix

Jollix er en tidligere Linuxdistribusjon fra Tyskland som var basert på Gentoo. Distribusjonen ble levert på en Live CD og var minimalistisk og kunne kjøre på de fleste datamaskiner. Den var beregnet på spill og på multimedia-brukere.
Distribusjonen benyttet vindusbehandleren Fluxbox og skrivebordsmiljøet KDE. Distribusjonen hadde 32-biter x86 (i686) som plattform.
Versjon 0.2.1 ble lansert 26. oktober 2003.
Hypsosinga sanguinea

Utseende

Hypsosinga sanguinea er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Hunnen er opptil 4 – 5 mm lang, mens hannen er noe mindre. Forkroppen er bred, med fine, nedliggende hår. Bakkroppen hos hunnen er stor og kuleformet. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd. Den ligner mye Hypsosinga pygmaea, og kan lett forveksles bare ved å se på utseendet. Hypsosinga sanguinea er generelt litt mørkere gul i bakkroppens sidestriper. Men det forekommer individer som har nesten helt mørk bakkropp. Beina er ensfarget lyst gulbrunt eller litt rødbrun. Hannen har en mørknere farge på lårene, mot kneleddet.
Säg det med en sång

«Säg det med en sång» er en svensk sang, skrevet av Benny Andersson, Björn Ulvaeus og Stikkan Anderson. Lena Andersson deltok med den i Melodifestivalen 1972, hvor den endte på en tredjeplass.
Sangen ble testet på Svensktoppen, hvor den sammenlagt lå i elleve omganger i perioden 9. april-18. juni 1972, med en førsteplass som høyeste plassering.
Den ble utgitt på Polar POS 1148. Produsent var Wayne Bickerton. B-siden var «Cecilia».

Norsk versjon

Gunnar Jørstad har skrevet en norsk tekst. På norsk bærer den tittelen «Si det med en sang».
Flommen på Østlandet 2011

Flommen på Østlandet i 2011 er en flom i juni 2011 som hovedsakelig rammet områdene rundt Gudbrandsdalen og Østerdalen. Flommen oppsto ved en kombinasjon av varmt i høyfjellet og mye regn. Det var en såkalt 100-års flom.  Det er beregnet at flommen kommer til å koste forsikringsselskapene minst 200 millioner kroner, noe som gjør flommen til den mest kostbare siden flommen i 1995.
Infrastrukturen fikk store problemer grunnet flommen. Blant annet ble Dovrebanen, E6 (ved Rosten og Dovrefjell), E16 (over Filefjell) og riksvei 3 (mellom Rena og Koppang) stengt. Kravene til tåle flom ble høyet for E6 Biri-Otta-prosjektet, hvilket kostet 200 millioner kroner.
Thomas Murner

Bakgrunn

Thomas Murner ble født som sønn av en vel ansett borger av Oberehnheim. På grunn av en medfødt skavank led han under en lett hinking;muligens en slags barnelammelse. I 1481 flyttet familien til den frie riksstad Straßburg.

Fransiskaner

Thomas Murner ble sendt til skolegang hos fransiskanerne, og trådte tidlig i selve fransiskanerordenen, i 1490, og ble presteviet fire år etter. I Strassburg ble han eksponert for Johann Geiler von Kaysersbergs prekener, og var med på å prege ham.

Virke

Han besøkte en mengde universiteter, ble kronet i 1506 som laurbærkranset poet av keiser Maximilian I og førte et eventyrlig og omstreifende liv. Enn opptrådte han som teologie doktor, enn som rettslærd. Han oppfany en metode for å innhente viten ved hjelp av et slags kortspill, preket over sine egne satirer, havnet overalt i polemisk strid og ble utvist fra flere byer. 
Hensynsløst og djervt prisgav Murner i sine satiriske diktverker alle stender til latteren, ikke minst de geistlige, og fyrster og adel. Han lånte dertil formen av Sebastian Brant («Narrenschiff»), men overtraff denne i folkelig tone, i språkets plumpe styrke og kvikkhet. Til dette område hører Narrenbeschweerung (1512; nytt opplag1879), Derschelmen Zunfft (1512; nytt opplag 1890) og Die Geuchmatt (1519, nytt opplag 1896), hvilket sistnevnte dikt skildrer de kunster kvinnene benytter seg av for å lokke mennene til dårskap. 
Murner, som selv på det kraftigste kritiserte kirkens forderv, ble ikke desto mindre etter 1520 en heftig motstander av Martin Luther, mot hvem han rettet 32 skrifter. Den mest bemerkelsesverdige et Von dem grossen lutherischen Narren wie ihn Doctor Murner beschworen hat (1522; ntt opplag 1848), Murners mest vellykkede satiredikt, i vilket han ironisk oppviser atskillige svake sider av reformasjonen. 
Senere angrep han med samme bitterhet reformasjonen i Sveits. Han utgav dessuten i 1515 en oversettelse av Vergils «Aeneiden», på vers. Det er uvisst om Murner var forfatteren av den høytyske bearbeidelsen av folkeboken «Till Eulenspiegel».

Verker

En utførligere verkoverskrift finnes hos Friedrich Eckel: Der Fremdwortschatz Thomas Murners. Ein Beitrag zur Wortgeschichte des frühen 16. Jahrhunderts; mit einer vollständigen Murnerbibliographie. Göppingen 1978.
Urarmensk

Urarmensk er en tidlig, uskreven variant av armensk som har blitt rekonstruert av lingvister. Siden armensk er det eneste språket på sin gren innen indoeuropeiske språkfamilien, kan ikke den komparative metoden brukes til å rekonstruere tidligere varianter av språket. Istedenfor blir en kombinasjon av intern og ekstern gjenoppbygging, gjennom rekonstruksjoner av urindoeuropeisk og andre grener av den indoeuropeiske språkfamilien, brukt for å sette sammen den tidlige historien til det armenske språket.

Definisjon

Siden urarmensk ikke er stamspråket til flere beslektede språk, men heller bare ett språk, så finnes det ingen klar definisjon av begrepet. Vanligvis omfatter det flere varianter av tidlig armensk, helt fra tiden den skilte seg fra urindoeuropeisk, til de tidligere armenske tekstene skrevet på klassisk armensk. Dermed er ikke urarmensk et urspråk i streng forstand, selv om begrepet har blitt vanlig allikevel.
Den tidligste armenske teksten kommer fra det femte århundret og var en bibeloversettelse skrevet av Mesrop Masjtots. Tidligere armensk språkhistorie er for det meste uklar og mye spekulering rundt. Armensk er et indoeuropeisk språk, men utviklingen av språket fra urindoeuropeisk er for det meste ukjent. Armensk har mange lag med lånord og viser spor av mye kontakt med hurro-urartiske språk, gresk og indoiranske språk.

Utvikling

De urarmenske lydforandringene fra urindoeuropeisk er varierte og eksentriske (for eksempel at urindoeuropeisk *dw- ble til armensk erk-), i tillegg er det mye usikkerhet rundt dem. Av denne grunnen ble ikke armensk umiddelbart anerkjent som en egen gren innenfor den indoeuropeiske språkfamilien, og ble antatt å være en veldig eksentrisk del av den iranske grenen før Heinrich Hübschmann fastslo at språket var en egen gren i 1874.
De ustemte stoppene i urindoeuropeisk ble aspirerte i urarmensk, som ga opphav til en utvidet versjon av glottalteorien, som foreslår at aspirerte konsonanter var allofoner med uaspirerte konsonanter allerede i urindoeuropeisk. I visse sammenhenger blir disse aspirerte stoppene ytterligere redusert til w, h eller ingen lyd i armensk, for eksempel urindoeuropeisk *pódm «fot», som ble til armensk otn, sammenlignet med gresk póda; urindoeuropeisk tréjes «tre» (tallet), som ble til armensk erekʿ og gresk treis.
Igor Djakonov og John Greppin oppdaget etymologien til flere armenske ord som kan ha en hurro-urartisk opprinnelse. Arnaud Fournet foreslo enda flere lånord.
Sarsaparilla

Sarsaparilla er en leskedrikk opprinnelig laget av stauden Smilax regelii, men nå iblant også med kunstig smakstilsetning.
Sarsaparilla var populær i USA på 1800-tallet og ble ansett for å ha legende virkning, særlig for hud- og blodsykdommer.
Økonomi- og Indenrigsministeriet

Ministeriets saksområder

Bortsett fra de saker som ble ført med over i Ministeriet for Sundhed og Forebyggelse, så overtok Økonomi- og Indenrigsministeriet alle de saksområder som tidligere hørte under Indenrigs- og Sundhedsministeriet.
Fra Økonomi- og Erhvervsministeriet overtok det nye ministeriet alle saker om statistikk og makroøkonomi, herunder Danmarks Statistik og Det Økonomiske Råd.
Fra Finansministeriet overtok det nye ministeriet saker vedrørende utarbeidelse av konjunkturovervåkning og -vurdering, internasjonal økonomi, bortsett fra EUs budsjett og finansielle perspektiver.
Fra Ministeriet for Videnskab, Teknologi og Udvikling har det nye ministeriet overtatt en stor del av It- og Telestyrelsen.
NRK Fjernsynets sendeskjema for 1961

NRK Fjernsynets sendeskjema for 1961 er en oversikt over alle programmene som ble sendt på NRK Fjernsynet i 1961. Programoversikten er hentet fra Arbeiderbladet. Listen tar også for seg hvilke av programmene som er tilgjengelige på NRKs strømmetjeneste, NRK TV. Totalt hadde NRK Fjernsynet 1168 programposter dette året, av disse finnes 66 på NRK TV (med repriser 5,65 prosent), ni av disse programmene er repriser (uten repriser 4,88 prosent). Rundt 860 programposter er egenprodusert, rundt 250 er innkjøpte programmer og tre er nordiske samproduksjoner.
Jérôme Boateng

Landslaget

Jerome Boateng var del av det tyske landslaget som vant Fotball-VM 2014 i Brasil.
Han ble tatt ut i Tysklands EM-tropp til EM i Frankrike 2016.
Han ble tatt ut i Tysklands tropp til VM i fotball 2018 i Russland.
5. mars 2019 ble det annonsert at han var ferdig på det tyske landslaget.
Yanjin (Zhaotong)

Yanjin (kinesisk: 盐津县; pinyin: Yánjīn Xiàn) er et fylke i provinsen Yunnan i Folkerepublikken Kina. Det ligger under byprefekturet Zhaotong.
Fylket hadde 343 096 innbyggere i 1999.

Kulturminner

Yuan Zi-klippeinnskriften (Yuan Zi tiji moya shike, 袁滋题记摩崖石刻) fra Tangdynastiet ble i 1988 satt på Folkerepublikken Kinas liste over kulturminner.
Æthelhun

Æthelhun (død 922) var en angelsaksisk biskop av Worcester.
Han ble innviet til bispesetet i 915 da han etterfulgte den lærde Werferth. Han døde 7 år senere, i 922.
Eftasverd

Eftasvæl eller eftasverd er et måltid som i gamledager i Norge ble holdt på ettermiddagen, som oftest i 15–17-tiden. Eftasvæl var gjerne i tid midt mellom middag og kveldsmat.
Ruan Lingyu

Karriere og selvmord

Med sine roller i melodramaene Love and Duty og Three Modern Women (1932), begge regissert av Bu Wancang, begegynte hennes samarbeid med venstreorienterte regissører. I Xiao Wanyi (Little Toys, 1933), en film av Sun Yu, spilte Ruan en leketøymaker. Hennes neste film, Shennü (The Goddess, 1934; regi: Wu Yonggang), fremheves ofte som den kinesiske stumfilmens høydepunkt. I den spiller Ruan Lingyu en prostituert alenemor. 
Senere samme år kom New Women, en av hennes siste filmer. I denne filmen av regissør Cai Chusheng spiller hun en dannet kvinne som drives i døden av samfunnet. Historien er inspirert av skuespillerinnen Ai Xias endelikt – hun hadde begått selvmord året før. Massiv kritikk i boulevardpressen fremtvang at store deler av ble klippet ut. Ruan Lingyus privatliv ble også nådeløst vrengt ut og inn, og hennes vedvarende rettsstrid med sin fraskilte ektemann ble tema for sladrespaltene. Det gikk ikke bedre enn at Ruan til slutt tok en overdose barbiturater den 8. mars 1935.

Begravelse og ettermæle

Dødsfallet gikk dypt inn på mange, og hun ble fulgt til graven av en sørgeskare på 200.000, som strakk seg ut over tre kilometer. Tre kvinner skal ha begått selvmord av sorg over henne. Selv den kinesiske intellektuelle Lu Xun ble dypt berørt av hennes selvmord og skrev et essay som fordømte boulevardpressens fremferd.
Hennes liv og endelikt er blitt materiale for en stor mengde kinesisk litteratur, film, drama og forskning.
Regissøren Stanley Kwan stod i 1992 bak filmen Ruan Lingyu som handler om Ruans liv. I den spilles hun av Maggie Cheung.

Tapte og gjenfunne filmer

Mange av filmene med Ruan Lingyu er senere gått tapt eller finnes bare i beskadigede kopier. En fullstendig rull av Love and Duty, som man trodde var gått tapt, ble funnet i 1990-årene i Uruguay.
Johnathon Banks

Oppvekst

Banks begynte å spille piano i ungdomsskolen, men han fattet raskt interesse for boksing og det ble hans lidenskap. Han ble fortalt av sin bestefar da han var to uker gammel at han en dag kom til å bli en stor bokser.

Amatørkarriere

Før han ble en profesjonell bokser, hadde Banks en vellykket amatørkarriere som blant annet inneholdt tre mestertitler i vektklassen lett tungvekt (75–81 kg).